
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή των οικοδομικών εργασιών και χορήγησης οικοδομικών 
αδειών στην εκτός του εγκεκριμένου ρυμοτομικού σχεδίου πε¬ 
ριοχή του δήμου Αμαρουσίου (Αττικής). 1 

Αναστολή έκδοσης οικοδομικών αδειών στο (490) Γ’ ΟΤ ρυμοτομι¬ 
κού σχεδίου Χολαργού. 2 

Αναστολή χορήγησης οικοδομικών αδειών στο εγκεκριμένο σχέδιο 
της Κοινότητας Φυλής. 3 


ΑΝΑΚΟΙΝΩΣΕΙΣ 

Ειδοποίηση της γενομένης κατάθεσης για αποζημίωση προσκυρου- 
μένων τμημάτων οικοπέδων, που βρίσκεται στο δήμο Νεάπολης, 


Θεσ/νίκης, στην οδό 25ης Μαρτίου 20. .. 4 

Ειδοποίηση για την γενομένην παρακατάθεσιν αποζημιώσεως λόγω 
προσκυρώσεως και ρυμοτομήσεως οικοπέδων οδού Κουμουν- 
δούρου, στο Νομό Λάρισας. 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 54779/2833 (1) 

Αναστολή των οικοδομικών εργασιών και χορήγησης οικοδομικών 
αδειών στην εκτός του εγκεκριμένου ρυμοτομικού σχεδίου περιοχή 
του δήμου Αμαρουσίου (Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 


σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α') και 
ειδικότερα το άρθρο 4. 

2. Την υπ’ αριθ. 3564/69/6.2.87 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «μεταβίβαση αρμοδιο¬ 
τήτων του Υπουργού Περιβάλλοντος, Χωροταξίας και Δημοσίων Έρ¬ 
γων, στον Γενικό Γραμματέα κλπ.» (ΦΕΚ 78/Β). 

\ 

3. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα» (ΦΕΚ 137/Α) και ειδικότερα το άρθρο 23 (παρ. 1). 

4. Την υπ’ αριθ. 19658/841/14.4.1983 απόφαση του Υπουργού 
Χωροταξίας, οικισμού και Περιβάλλοντος «Κίνηση διαδικασίας σύντα¬ 
ξης του Γ.Π.Σ. του ηπειρωτικού τμήματος Ν. Αττικής» (ΦΕΚ 154/Δ, 
διόρθωση ΦΕΚ 457/Δ/84, αποφασίζουμε: 

1) Αναστέλλονται για έξι (6) μήνες οι οικοδομικές εργασίες και η χο- 
ρήγηση των οικοδομικών αδειών στην εκτός του εγκεκριμένου ρυμοτο¬ 
μικού σχεδίου περιοχή Ολυμπιακού Σταδίου του δήμου Αμαρουσίου 
(Αττικής), όπως η περιοχή φαίνεται να περικλείεται με μπλέ γραμμή 
στο σχετικό πρωτότυπο διάγραμμα σε κλίμακα 1:500, που έχει θεωρη¬ 
θεί από τον Προϊστάμενο της Διεύθυνσης Πολεοδομικών Εφαρμογών με 
την υπ’ αριθ. 54779/2833/1987 πράξη του και που συνοπτικό αντί¬ 
τυπο δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 15 Σεπτεμβρίου 1987 

Με εντολή Υπουργού 
Ο Γενικός Γραμματέας 

ΑΛΕΞΑΝΔΡΟΣ ΠΑΝΤΑΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ! 


Λριθ. 20312/452 (2) 

Αναστολή έκδοσης οικοδομικών αδειών στο (490) Γ' ΟΤ ρυμοτομικού 
σχεδίου Χολαργού. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις α) του Ν. Δ/τος της 17.7.23 «περίσχεδίων πόλεων 
κλπ» όπως μεταγενέστερα τροποποιήθηκαν και συμπληρώθηκαν και ει¬ 
δικότερα το άρθρο 29 και β) της παρ. 2 του άρθρου 4 του Ν. 622/1977 
«περί εισπράξεως υπό του Δημοσίου Ταμείου των δια την έκδοσιν οικο¬ 
δομικών αδειών καταβαλλομένων φόρων κλπ.» (ΦΕΚ 171 Α). 

2. Τις διατάξεις του Ν. 947/1979 «περί οικιστικών περιοχών (ΦΕΚ 
169/Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκεντρώ- 
σεως» (ΦΕΚ 97/Α). 

4. Τις διατάξεις του άρθρου 1 του ΑΝ. 314/68 «περί παροχής εις 
τον Υπουργόν Βορείου Ελλάδος και τους Νομάρχας αρμοδιότητας επί 
θεμάτων εγκρίσεως επεκτάσεως ή τροποποιήσεως σχεδίων πόλεων και 


κωμών» (ΦΕΚ 47/Α) όπως αντικαταστάθηκε με το Ν.Δ. 1018/1971 
(ΦΕΚ 220/Α) και συμπληρώθηκε με την παρ. 2 του άρθρου 33 του Ν. 
1337/83 «Επέκταση των πολεοδομικών σχεδίων, οικιστική ανάπτυξη 
και σχετικές ρυθμίσεις (ΦΕΚ 33/Α). 

5. Το από 9.5.86 Π. Δ/γμα ΦΕΚ 70Α/86. 

6. Την υπ’ αριθμ. 193/87 απόφαση δήμου Χολαργού. 

7. Το πρακτικό 32/87 της συνεδρίας 35/87 για το θέμα του Νο¬ 
μαρχιακού Συμβουλίου Χωροταξίας, Οικισμού και Περιβάλλοντος Δια¬ 
μερίσματος Ανατολικής Αττικής, αποφασίζουμε: 

Εγκρίνεται η αναστολή οικοδομικών αδειών στο Ο.Τ. (490) Γ' για 
έξι (6) μήνες του ρυμοτομικού σχεδίου Χολαργού όπως φαίνεται στο 
σχέδιο σε κλίμακα 1:500 που συνοδεύει την παρούσα απόφαση. 

Η ισχύς της απόφασης αυτής αρχίζει από την ημέρα της δημοσίευσής 
της. 

Αγία Παρασκευή, 21 Σεπτεμβρίου 1987 
Ο Νομάρχης 
ΗΡ. ΠΑΠΑΔΟΠΟΤΛΟΣ 

Αριθ. οικ. 361067 · (3) 

Αναστολή χορήγησης οικοδομικών αδειών στο εγκεκριμένο σχέδιο της 
Κοινότητας Φυλής. 

Ο ΝΟΜΑΡΧΗΣ ΑΤΤΙΚΗΣ 

Γνωρίζοντας: 

1. Τον Ν. 3200/55 «περί διοικητικής αποκέντρωσης». 

2. Το Ν.Δ. 3620/56 «περί συμπληρώσεως διατάξεων περί διοικητι¬ 
κής αποκεντρώσεως. 

3. Τις διατάξεις του Ν.Δ. 1147/1972 «περί διοικήσεως της Μείζο- 
νος Πρωτευοϋσης». 

4. Τις διατάξεις του Β.Δ. 863/1960, όπως τροποποιήθηκε και συ¬ 
μπληρώθηκε μέχρι σήμερα και ειδικότερα το υπ’ αριθ. 532/70 Ν.Δ. 
και το σε συνέχεια αυτού Β.Δ. 712/70, όπως τροποποιήθηκε με τα υπ’ 
αριθ. 677/71 και 198/72 Β. Δ/τα. 

5. Την υπ’ αριθ. Λ/13-1/11.12.72 κοινή απόφαση των Υπουργών 
Εσωτερικών και Δημοσίων Έργων «περί οργανώσεως των παρά τη Νο¬ 
μαρχία Αττικής και τοις Διαμερίσμασιν αυτής, Υπηρεσιών αρμοδιοτή¬ 
των Υπουργείου Δ.Ε. 

6. Το Π.Δ. 910/77 «περί οργανισμού του Υ.Δ.Ε.» 

7. Το Ν. 1032/11.3.80 «περί συστάσεως Υπουργείου Χωροταξίας, 
Οικισμού και Περιβάλλοντος». 

8. Την υπ' αριθ. 19905/721/26.4.82 κοινή απόφαση Υπουργών 
Προεδρίας της Κυβέρνησης και Χωροταξίας, Οικισμού και Περιβάλλο¬ 
ντος για «Αναμόρφωση Συλλογικών Οργάνων κ.λ.π. καθώς και την υπ’ 
αριθ. 24712/1248/21.6.82 (ΦΕΚ 404/Β/82) απόφαση που τροπο¬ 
ποιεί την παραπάνω. 

9. Το από 3.4.29 Δ/γμα «περί γενικού οικοδομικού κανονισμού του 
Κράτους (Κεφ. 11). 

10. Το από 17.7.23 «περί σχεδίου πόλεων, κωμών κ.λ.π» άρθρο 8. 


11. Τον Α.Ν. 314/1968 «περί παροχής εις τον Υπουργόν βορείου 
Ελλάδος και τους Νομάρχας αρμοδιότητος επι θεμάτων εγκρίσεως επε- 
κτάσεως κ.λ.π. σχεδείων πόλεων και κωμών ως ετροποποιήθη και συ- 
νεπληρώθη δια του υπ' αριθ. 1018/71 Ν. Δ/τος. 

12. Την υπ’ αριθ. 1/1961 εγκύκλιο του Προϊσταμένου της Υπηρε¬ 
σίας Οικισμού του Υπουργείου Δημ. Έργων και την συμπληρωματική 
της εγκύκλιο Ε 8/1975 του Υφυπουργού Δ.Ε. 

13. Το Ν. 947/79 «περί οικιστικών περιοχών. 

14. Το Ν. 1337/83 «περί επέκτασης των πολ/κών σχεδίων, οικι¬ 
στική ανάπτυξη και σχετικές ρυθμίσεις άρθρο 4. 

15. Το Ν. 1512/85 «περί τροποποίησης και συμπλήρωσης πολεο- 
δομικών διατάξεων, άρθρο 8 παρ. 15. 

16. Την εγκύκλιο του Υπουργείου ΧΟΠ 20/85, άρθρο 8 παρ. 15. 

17. Την υπ’ αριθ. 46α/1986 απόφαση του Κοινοτικού Συμβουλίου 
της Φυλής. 

18. Το Π.Δ. 183/1986 με θέμα Έγκριση τροποποιήσεων σχεδίων 
πόλεων κ.λ.π. 

19. Την 5η/3η/18.9.87 σύμφωνη γνωμοδότηση του Συμβουλίου 
Χωροταξίας Νομού Αττικής, αποφασίζουμε: 

Εγκρίνουμε την αναστολή χορήγησης οικοδομικών, αδειών σε όλο το 
εγκεκριμένο σχέδιο της Κοινότητας Φυλής για τρεις (3) μήνες από την 
δημοσίευση της παρούσας απόφασης όπως φαίνεται στο σχέδιο που συ¬ 
νοδεύει την απόφασή μας. Η αναστολή αυτή θα διακοπεί αυτοδίκαια την 
ημέρα δημοσίευσης της απόφασης έγκρισης της αναθεώρησης σχεδίου 
Φυλής εφ’ όσον γίνει μέσα στο πιο πάνω τρίμηνο αναστολής. 

Αθήνα, 23 Σεπτεμβρίου 1987 
Η Νομαρχούσα Διευθύντρια 
Α. ΖΑΧΑΡΟΠΟΥΛΟΥ 

ΑΝΑΚΟΙΝΩΣΕΙΣ 

( 4 ) 

Ειδοποίηση της γενομένης κατάθεσης για αποζημίωση προσκυρουμέ- 
νων τμημάτων οικοπέδων, που βρίσκεται στο δήμο Νεάπολης, Θεσ/ 
νίκης, στην οδό 25ης Μαρτίου 20. 

Με την υπ' αριθμό 3770/10.2.1976 πράξη τακτοποιήσεως και 
αναλογισμού αποζημίωσης οικοπέδων της Δ/νσης Πολεοδομίας, Νο¬ 
μαρχίας Θεσ/νίκης, που εγκρίθηκε με την υπ’ αριθμό Τ.Υ. 10164/ 
1976 απόφαση του Νομάρχη Θεσ/νίκης, η οποία ακυρώθηκε εν μέρει 
με την υπ’ αριθμό Ε. 30189/7.10.1976 απόφαση του Υπουργού Δη¬ 
μοσίων Έργων, προσκυρώθηκε στην ιδιοκτησία με αριθμό 15, που είναι 
ιδιοκτησία της Ο.Ε., με την επωνυμία ΑΦΟΙ ΚΟΥΛΙΔΗ Ο.Ε., που 
αγόρασε το οικόπεδο στο οποίο προσκυροϋνται τα τμήματα, με το υπ’ 
αριθμό 15616/14.6.1986 οριστικό συμβόλαιο της συμβολαιογράφου 
θεσ/νίκης, Ιωάννας Ζώτας. Στο οικόπεδο αυτό σύμφωνα με την πράξη, 
και τον κτηματολογικό πίνακα προσκυρούνται τα υπό στοιχεία: 

1. 2-Β-Γ-4-2, εμβαδόν 55 τ.μ. 2) το ι Α του τμήματος (1-2-Β-3-1), 
εμβαδού 1,80τμ, για το 0,80τμ. 3) το '/ε του τμήματος (4-5-6-Γ-4) 
εμβαδού 11,40 για το 5,70τμ, και συνολικά εμβαδόν 61,50 τμ. 

Με την υπ’ αριθμό 4889/1987 απόφαση του Μονομελούς Πρωτοδι¬ 
κείου Θεσσαλονίκης, καθορίσθηκε προσωρινή τιμή μονάδος αποζημίω¬ 
σης των παραπάνω αναφερομένων τμημάτων, οικοπέδων, σε 21.000 
κατά τετραγωνικό μέτρο. 

Σύμφωνα με την απόφαση αυτή, η υπόχρεα σε αποζημίωση Ο.Ε. 
ιδιοκτήτρια στο οικόπεδο που προσκυρούνται και ρυμοτομούνται τα μέ¬ 
τρα, κατέθεσε στο εδώ Υποκατάστημα του Ταμείου Παρακαταθηκών 
και Δανείων Θεσσαλονίκης, το ποσόν της αποζημίωσης των προσκυρου- 
μένων μέτρων, που ανέρχεται σε δραχμές 1.291.500 (61,50τμ, X 
21.000), και εκδόθηκε το με αριθμό Νο 400132/4.9,1987 γραμμά¬ 
τιο συστάσεως παρακαταθήκης υπέρ των Τιμόθεου Ζιώγα, Αντιγόνης 
Ζιώγα, Ευφροσύνης Πετροπούλου και Ελένης Φροντζέλα, των φερομέ- 
υων ως δικαιούχων, και υπέρ άλλων κατά Νόμον αναγνωρισθησομένων 
ως δικαιούχων του ποσού της αποζημίωσης των προσκυρουμένων τμη¬ 
μάτων που αναφέρονται παραπάνω, το δε γραμμάτιο αυτό κατέθεσε 
στην εδώ Συμβολαιογράφο Θεσ/νίκης, Ιωάννα Ζώτα, συνταχθείσης και 
της υπ’ αριθμόν 16527/15.9.1987 πράξης κατάθεσης εγγράφου. 

Στην παρούσα κατάθεση προέβη η Ο.Ε., για την εντός της νομίμου 
προθεσμίας από της δημοσίευσης της παρούσης, μεταγραφή της παρα¬ 


πάνω πράξης τακτοποιήσεως και αναλογισμού αποζημίωσης, στα βι¬ 
βλία μεταγραφών του Υποθηκοφυλακείου Νεάπολης Θεσ/νίκης. 

Θεσσαλονίκη, 16 Σεπτεμβρίου 1987 
Ο Πληρεξούσιος Δικηγόρος 
ΓΕΩΡΓΙΟΣ Δ. ΜΑΡΝΟΥΤΣΙΔΗΣ 

-♦- 

( 5 ) 

Ειδοποίηση για την γενομένην παρακατάθεσιν αποζημιώαεως λόγω 
προακυρώσεως και ρυμοτομήσεως οικοπέδων οδού Κουμουνδούρου, 
στο Νομό Λάρισας. 

Συμφώνως προς τον Νόμον φέρω εις γνώσιν των κάτωθι αναφερμέ¬ 
νων: 

Α) Των φερομένων ως δικαιούχων: 1) Δημοσθένη Κολλιοπούλου του 
Νικολάου 2) Νικολάου Τσιαμπαλή του Χρήστου και 3) παντός ετέρου 
αξιούντος δικαιώματα κυριότητας επί των δυνάμει της υπ’ αριθμ. 17/ 
1981 πράξεως τακτοποιήσεως και αναλογισμού αποζημιώαεως ρυμο¬ 
τομουμένων οικοπέδων του τμήματος Πολεοδομικών Εφαρμογών του 
Δήμου Λάρισας, κυρωθείσης με απόφαση του Νομάρχη Λάρισας, προ- 
σκυρωθεισών και ρυμοτομηθεισών εκτάσεων και επί της οδού Κουμουν¬ 
δούρου ήτοι: 

α) του προσκυρουμένου τμήματος οικοπέδου υπό τους αριθμούς 9, 
10, 6, 5, 9 επιφάνειας 0,10 τ.μ., β) των ρυμοτομουμένων προς διά¬ 
νοιξη της οδού Κουμουνδούρου τμημάτων οικοπέδου υπό τους αριθμούς 
9, 11, 10, 9 επιφάνειας 0,30 τ.μ. και αριθμούς 16, 18, 17, 16 επιφά¬ 
νειας 1,90 τμ. και Β) τυχόν επί των ανωτέρω εκτάσεων εγγεγραμμέ¬ 
νων ενυποθήκων ή κατασχόντων δανειστών ή τρίτων διεκδικητών, ότι η 
δδια της υπ’ αριθμόν 376/1983 αποφάσεως του Μονομελούς Πρωτο¬ 
δικείου Λάρισας καθορισθείσα προσωρινή τιμή αποζημιώαεως δια την 
απαλλοτρίωση των ανωτέρω εκτάσεων κατετέθει εις το Ταμείον Παρα¬ 
καταθηκών και Δανείων (Α' Γραφείον Παρακαταθηκών Λαρίσης), εκ- 
δοθέντων σχετικώς των υπ’ αριθμών 33055/15.9.1987 και 33054/ 
15.9.1987 γραμματίων συστάσεως Παρακαταθήκης εκ δραχμών 
4.800 και 22.800 αντιστοίχους και κατατεθέντων (των γραμματίων) 
εις τον Συμβολαιογράφον Λαρίσης Δημήτριον Π. Ζάγουρα δια της υπ’ 
αριθμόν 28972/17.9.1987 πράξεώς του καταθέσεως. 

Λάρισα, 17 Σεπτεμβρίου 1987 
Η Καταθέσασα και Ειδοποιούσα 
ΧΡΥΣΗ Γ. ΦΥΤΙΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



